Εκκλησία του Ιωβηλαίου (Ρώμη)

Η Εκκλησία του Ιωβηλαίου, επισήμως γνωστή ως Chiesa di Dio Padre Misericordioso (στα ιταλικά σημαίνει "Εκκλησία του Θεού του Ελεήμονα Πατέρα"), είναι καθολική εκκλησία και ένα κέντρο κοινότητας στο Tor Tre Teste στη Ρώμη. Σύμφωνα με τον Ρίτσαρντ Μάιερ, τον αρχιτέκτονά της, είναι «το στολίδι του στέμματος του έργου της Χιλιετίας του Vicariato di Roma (Αρχιεπισκοπή της Ρώμης)» (σελ. 354). Ο Μάιερ επιλέχθηκε ως αρχιτέκτονας, επειδή ήταν νικητής ενός διαγωνισμού το 1996. Σ' αυτόν τον διαγωνισμό συμμετείχαν διάσημοι αρχιτέκτονες όπως ο Φρανκ Γκέρι, ο Πήτερ Άιζενμαν, ο Σαντιάγο Καλατράβα και ο Ταντάο Άντο.

 Η εκκλησία βρίσκεται έξι μίλια ανατολικά της Ρώμης και καταλαμβάνει μία έκταση 27.000 ft². Ο ναός εγκαινιάστηκε το 2003 και κόστισε 10 εκατομμύρια δολάρια.Η Εκκλησία εξυπηρετεί οκτώ χιλιάδες κατοίκους της περιοχής Tor Tre Teste και προοριζόταν να «αναβιώσει» κοινωνικά την περιοχή Tor Tre Teste. Ο χώρος της Εκκλησίας χωρίζεται σε τέσσερα κύρια μέρη: α. τον περίβολο, που συμπεριλαμβάνει την εκκλησία και το κοινοτικό κέντρο, β. τη βορειοανατολική βεράντα, γ. τη βορειοδυτική αυλή αναψυχής, και δ. το δυτικό χώρο στάθμευσης. Το κωδωνοστάσιο του ναού έχει 20 μέτρα ύψος και διαθέτει πέντε καμπάνες. Η πρώτη καμπάνα, η μεγαλύτερη, είναι αφιερωμένη στην Ευρώπη και στην Παναγία. Η δεύτερη κατά σειρά μεγέθους καμπάνα είναι αφιερωμένη στην Αμερική και στους αποστόλους Πέτρο και Παύλο, που είναι οι προστάτες της πόλης της Ρώμης. Η τρίτη κατά σειρά μεγέθους καμπάνα είναι αφιερωμένη στην Αφρική και στον Άγιο Κάρλο Μπορρομέο. Η τέταρτη καμπάνα είναι αφιερωμένη στην Ωκεανία και στους αγίους Κύριλλο Αλεξανδρείας και Θωμά Ακινάτη. Η πέμπτη κατά σειρά μεγέθους καμπάνα είναι αφιερωμένη στην Ασία και στον Άγιο Φραγκίσκο Ξαβιέ και την Αγία Τερέζα του Παιδιού Ιησού, που είναι προστάτες των ιεραποστολών.Η οροφή του ναού και η ανατολική και δυτική πρόσοψη είναι γυάλινη. Τα στασίδια είναι κατασκευασμένα από ξύλο οξιάς. Η κολυμβήθρα, το δάπεδο του σηκού και ο βωμός του ναού είναι κατασκευασμένοι από τραβερτίνη. Το εσωτερικό του ναού είναι απλά διακοσμημένο. Το ξύλινο γλυπτό του Εσταυρωμένου, που έχει κατασκευαστεί τον 17ο αιώνα, είναι κρεμασμένο πάνω από το βωμό του ναού.Ο Εσταυρωμένος έχει κατασκευαστεί από ανώνυμο καλλιτέχνη και δωρήθηκε στο ναό.Σχεδιασμένη για να μοιάζει με πλοίο, η νότια πλευρά της εκκλησίας διαθέτει τρεις μεγάλους καμπυλωτούς τοίχους από προκατασκευασμένο σκυρόδεμα. Οι τρεις τοίχοι σχηματίζουν τμήματα σφαιρών και συμβολίζουν την Αγία Τριάδα.Οι τρεις τοίχοι αποτελούνται από 256 τσιμεντένια κομμάτια, που το καθένα ζυγίζει 12 τόνους και ενώνονται μεταξύ τους με χαλύβδινα καλώδια. Για την συναρμολόγησή τους στη σωστή θέση δημιουργήθηκε ειδικός γερανός ύψους 38 μέτρων.Έχουν σχεδιαστεί έτσι ώστε να αντέχουν στη ζέστη, τους ανέμους και τους σεισμούς. Η εκκλησία εμφανίζεται ως πλοίο, που θα οδηγήσει την ανθρωπότητα στην τρίτη χιλιετία.Υπάρχει εκτεταμένος φυσικός φωτισμός του εσωτερικού χώρου του ναού. Η σύλληψη της σχεδίασης του ναού στηρίζεται στην αντίθεση ανάμεσα στα σχήματα του κύβου και της σφαίρας. Ο Μάιερ ισχυρίζεται ότι σχεδίασε την εκκλησία, για να ελαχιστοποιήσει τα θερμικά φορτία αιχμής στο εσωτερικό. Η μεγάλη θερμική μάζα των τοίχων από σκυρόδεμα ελέγχει την εσωτερική αύξηση της θερμότητας. Το αποτέλεσμα είναι λιγότερες διακυμάνσεις θερμοκρασίας και δήθεν πιο αποτελεσματική χρήση ενέργειας. Οι τοίχοι είναι επικαλυμμένοι με τσιμέντο με βάση το διοξείδιο του τιτανίου (γνωστό και ως Φωτοκαταλυτικό τσιμέντο), για να διατηρηθεί η όψη της εκκλησίας λευκή και απαλλαγμένη από την ανάπτυξη φυτών. Ο Ενρίκο Μποργκαρέλο, διευθυντής έρευνας και ανάπτυξης της Italcementi, της εταιρείας, που σχεδίασε το τσιμέντο, ισχυρίζεται ότι το τσιμέντο καταστρέφει την ατμοσφαιρική ρύπανση. Σύμφωνα με τον Μποργκαρέλο:«Όταν το διοξείδιο του τιτανίου απορροφά το υπεριώδες φως, γίνεται ισχυρά αντιδραστικό, διασπώντας τους ρύπους, που έρχονται σε επαφή με το σκυρόδεμα. Είναι ιδιαίτερα καλό στο να επιτίθεται στα επιβλαβή αέρια, που εκπέμπονται από την εξάτμιση ενός αυτοκινήτου." Κρεσέντσιο Σέπε (καρδινάλιος-διάκονος 2001–2006· καρδινάλιος-ιερέας pro hac vice 2006–σήμερα) Meier, R. & Frampton, K. & Rykwert, J. & Holl, S. (2004). Αρχιτέκτονας Richard Meier . Νέα Υόρκη: Rozzoli International Publications, Inc. Ila Bêka & Louise Lemoine (2013) Xmas Meier, BêkaPartners,(ISBN 979-1092194029) . Βιβλίο και DVD ( Τρέιλερ ) https://www.guideroma.eu/Italian/webcam.asp web camera στο εξωτερικό μέρος του ναού. Σταδιακή κατασκευή του ναού εικόνες με τη σταδιακή ανέγερση του ναού. http://www.diopadremisericordioso.it/ επίσημος ιστότοπος του ναού. Τρισδιάστατη απεικόνιση του ναού βίντεο στο YouTube. Μελέτη του ναού του Ιωβηλαίου βίντεο στο YouTube.